Diari Oficial de la Generalitat Valenciana


Sumari del DOGV 4459, del 13-03-2003 (2003/2553)

Informació pública del programa per al desenvolupament de l'actuació integrada per gestió directa, del projecte de reparcel·lació i del projecte d'urbanització de la unitat d'execució redelimitada corresponent a la zona sud del municipi de Càrcer.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4459

Data del DOGV
:   13-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/2553


Organisme emissor
:   Ajuntament de Càrcer

Tipus de document
:   Anunci

Informació pública del programa per al desenvolupament de l'actuació integrada per gestió directa, del projecte de reparcel·lació i del projecte d'urbanització de la unitat d'execució redelimitada corresponent a la zona sud del municipi de Càrcer. [2003/Q2553]
  
El Ple de l'Ajuntament, mitjançant l'Acord adoptat en la sessió de data 13 de febrer de 2003, va resoldre sotmetre a informació pública, pel termini de 20 dies hàbils, mitjançant un edicte publicat en un diari d'informació general i simultàniament en el Diari Oficial de la Generalitat Valenciana, la proposta de programa per al desenvolupament de l'actuació integrada per gestió directa, en la unitat d'execució redelimitada al mateix programa zona sud del municipi de Càrcer, i comprensiva d'una superfície de 4657,16 metres quadrats. Juntament amb la proposta se sotmet a exposició pública, pel mateix termini, el projecte tècnic d'urbanització (segona fase) (art. 53 de la LRAU) i el projecte de reparcel·lació (art. 69 de la LRAU).
  
Així mateix, segons disposa l'article 72 de la mateixa llei, es dóna audiència pel mateix termini comptador des de la recepció de la notificació als afectats de les quotes d'urbanització resultants segons la memòria i el compte detallat i justificatiu que consta a l'expedient .
  
Durant la informació pública, la documentació estarà exposada en les oficines de l'ajuntament i s'admetran al·legacions i propostes tècniques alternatives a la realitzada, de conformitat amb el que es disposa en l'article 46 i 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. Durant els cinc dies següents a la finalització del termini d'informació pública i tret que s'acorde la pròrroga per 20 dies addicionals, en els casos legalment establits, es podran presentar propostes juridicoeconòmiques, en plica tancada i amb la documentació que s'assenyala en l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'ajuntament, a les 13.30 hores de la següent data hàbil a la conclusió del termini per a presentar-les (si és dissabte passarà al dilluns següent). Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
Els propietaris i titulars de drets afectats estaran obligats a exhibir els títols que tinguen i declarar les situacions jurídiques que coneguen i que afecten les seues finques.
  
De conformitat amb el que es disposa en l'article 59.4 de la Llei 30/1997, de 26 de novembre, de Règim Jurídic de les Administracions Públiques i del Procediment Administratiu Comú, citar en el mateix anunci els propietaris afectats que puguen resultar desconeguts o dels qui s'ignore el lloc de la notificació perquè durant el termini assenyalat puguen formular les al·legacions que estimen oportunes.
  
Els terminis indicats d'exposició pública s'entendran a partir de la publicació en el Diari Oficial de la Generalitat Valenciana.